คือเจาะหูมาแล้วเลือดออกเยอะมาก หน้ามืดเป็นลม
สวัสดีค่ะ การเจาะหูเป็นการใช้เข็มเจาะที่ผิวหนังทำให้เกิดแผล เพราะฉะนั้นการดูแลจึงคล้ายกับดูแลแผลทั่วไปค่ะ คือต้องระวังการโดนน้ำในช่วง 1-2 วันแรก ควรทำแผลทุกวันโดยใช้แอลกอฮอล์หรือเบตาดีนเช็ดรอบๆ ใช้สำลีชุบน้ำเกลือทางการแพทย์เช็ดบริเวณแผลประมาณ 3-7 วัน หรือจนกว่าแผลจะแห้งสนิท ไม่มีสารคัดหลั่งใดๆออกมาหากแผลที่เจาะหูมา ปวด บวม แดง มีเลือดหรือหนองไหล เป็นสัญญาณว่าอาจมีการอักเสบหรือติดเชื้อที่แผล ควรไปพบแพทย์เพื่อตรวจเพิ่มเติมโดยเร็ว ยิ่งถ้าเลือดไหลออกมามาก จนทำให้ซีด เพลีย ควรจะรีบไป เพราะนอกจากเรื่องแผลติดเชื้อแล้ว ตนเองอาจจะมีภาวะการแข็งตัวของเลือดผิดปกติที่ไม่รู้มาก่อน ที่ควรจะได้รับการสาเหตุร่วมไปด้วยค่ะ เบื้องต้นงดการใส่ตุ้มหู ใช้ผ้าสะอาดกดหยุดเลือดเอาไว้ไม่ให้ไหลออกมามากขึ้น